ddrg/super_eurlex huggingface dataset:
Official Journal L 235 , 19/09/2000 P. 0030 - 0030



KOMISIJAS LĒMUMS (2000. gada 7. septembris), ar kuru groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras apstiprinātas trešās valstīs liellopu embriju izvešanai uz Kopienu (paziņots ar dokumenta numuru C(2000) 2497) (Dokuments attiecas uz EEZ) (2000/557/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to ievešanu no trešām valstīm[1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. pantu, tā kā: (1) Ar Komisijas Lēmumu 92/452/EEK[2], kurā jaunākie grozījumi izdarīti ar Lēmumu 2000/344/EK[3], izveido to embriju ieguves brigāžu un embriju gatavošanas brigāžu sarakstu, kas apstiprinātas trešās valstīs liellopu sugu mājdzīvnieku embriju izvešanai uz Kopienu. (2) Austrālijas kompetentie veterinārie dienesti nosūtījuši pieprasījumu grozīt to brigāžu sarakstu, kas oficiāli apstiprinātas to teritorijās liellopu sugu mājdzīvnieku embriju izvešanai uz Kopienu. Tādēļ jāgroza šis apstiprināto brigāžu saraksts. Komisija ir saņēmusi garantijas attiecībā uz atbilstību Direktīvas 89/556/EEK 8. pantā noteiktajām prasībām. (3) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmuma 92/452/EEK pielikumā sarakstā, kas attiecas uz Austrāliju, pievieno šādu brigādi. "AU ETV 0013 PO Box 499 Cowes Victoria 3922 Dr Todd Landes" 2. pants Šis lēmums ir adresēts dalībvalstīm. Briselē, 2000. gada 7. septembrī Komisijas vārdā Komisijas loceklis David Byrne [1] OV L 302, 19--.10.1989., 1. lpp. [2] OV L 250, 29.8.1992., 40. lpp. [3] OV L 119, 20.5.2000., 38. lpp.
Oficiālais Vēstnesis L 276 , 28/10/2000 Lpp. 0044 - 0044



Padomes Lēmums (2000. gada 28. septembris) par Ekonomisko partnerattiecību, politikas saskaņošanas un sadarbības nolīguma starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, noslēgšanu (2000/658/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47., 55. pantu, 57. panta 2. punktu, 71. pantu, 80. panta 2. punktu, 133. un 181. pantu saistībā ar 300. panta 2. punkta otro teikumu un 300. panta 3. punkta otro daļu, ņemot vērā Komisijas priekšlikumu [1], ņemot vērā Eiropas Parlamenta piekrišanu [2], tā kā jāapstiprina Ekonomisko partnerattiecību, politikas saskaņošanas un sadarbības nolīgums starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, kuru parakstīja Briselē 1997. gada 8. decembrī, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā ir apstiprināts Ekonomisko partnerattiecību, politikas saskaņošanas un sadarbības nolīgums starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, kopā ar deklarācijām, kuras Kopiena pieņēmusi vienpusēji vai kopīgi ar otru Pusi. Pirmajā daļā minēto aktu teksts ir pievienots šim lēmumam. 2. pants Padomes priekšsēdētājs Kopienas vārdā sniedz nolīguma 60. pantā paredzēto paziņojumu. 3. pants 1. Pēc Komisijas priekšlikuma Padome pieņem Kopienas nostāju Apvienotajā padomē un Apvienotajā komitejā, kas izveidotas ar šo nolīgumu, saskaņā ar attiecīgajiem Līguma noteikumiem. 2. Padomes priekšsēdētājs saskaņā ar Nolīguma 46. pantu vada Apvienoto padomi un pauž Kopienas nostāju. Saskaņā ar Nolīguma 48. pantu Komisijas pārstāvis vada Apvienoto komiteju un pauž Kopienas nostāju. Briselē, 2000. gada 28. septembrī Padomes vārdā — priekšsēdētājs D. Vaillant [1] OV C 350, 19.11.1997., 6. lpp. [2] OV C 279, 6.5.1999., 404. lpp. --------------------------------------------------
Official Journal L 102 , 27/04/2000 P. 0050 - 0051



PADOMES LĒMUMS (2000. gada 30. marts) par Vienošanos vēstuļu apmaiņas veidā starp Eiropas Kopienu un Šveici par kopējā sakaru tīkla/kopējās sistēmas saskarnes (CCN/CSI) paplašināšanu saskaņā ar Konvenciju par kopīgu tranzīta procedūru (2000/305/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 133. pantu un 300. panta 2. punkta pirmo teikumu un 300. panta 3. punkta pirmo daļu, ņemot vērā Komisijas priekšlikumu, tā kā: (1) Datorizētās tranzīta sistēmas ieviešanai, kas noteikta EK/EBTA Apvienotās kopīgā tranzīta komitejas[1] Lēmumā Nr. 1/1999, nepieciešams izveidot starptautisku datoru tīklu, lai būtu iespējama informācijas apmaiņa starp 1987. gada 20. maija Konvencijas līgumslēdzēju pušu kompetentajām iestādēm par kopīgā tranzīta procedūru[2], turpmāk tekstā "Konvencija". (2) Eiropas Kopiena jau izveidojusi kopēju sakaru tīklu/kopēju sistēmas saskarni (CCN/CSI), kas atbilst nepieciešamajām prasībām. (3) EK/EBTA Apvienotās kopīgā tranzīta komitejas Lēmumā Nr. 2/1999 noteikts, ka CCN/CSI jāizmanto visām Konvencijas līgumslēdzējām pusēm[3], un ka partnervalstu finansiālā līdzdalība un citi saistīti jautājumi tiks noteikti, savstarpēji vienojoties Kopienai un katrai no partnervalstīm. (4) Padome 1999. gada 22. oktobrī pilnvaroja Eiropas Kopienu Komisiju ar katru to trešo valsti, kas ir Konvencijas līgumslēdzēja puse, apspriesties par vienošanos vēstuļu apmaiņas veidā par CCN/CSI paplašināšanu līdz katrai no minētajām trešajām valstīm. (5) Komisija apspriedusies par CCN/CSI paplašināšanu līdz Šveicei. (6) Vēstuļu apmaiņas veidā noslēgtā vienošanās par minēto paplašināšanu ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta Vienošanās vēstuļu apmaiņas veidā starp Eiropas Kopienu un Šveici par kopējā skaru tīkla/kopējās sistēmas saskarnes (CCN/CSI) paplašināšanu saskaņā ar Konvenciju par kopīgā tranzīta procedūru. Vienošanās vēstuļu apmaiņas veidā teksts ir pievienots šim lēmumam. 2. pants Ar šo Padomes priekšsēdētājs ir pilnvarots izraudzīties personu(-as), kas ir tiesīga(-as) parakstīt vienošanos vēstuļu apmaiņas veidā, lai tā kļūtu saistoša Kopienai. 3. pants Šis lēmums stājas spēkā tā publicēšanas dienā Eiropas Kopienu Oficiālajā Vēstnesī. Briselē, 2000. gada 30. martā Padomes vārdā priekšsēdētājs J. Scrates [1] OV L 65, 12.3.1999., 50. lpp. [2] OV L 226, 13.8.1987., 2. lpp. [3] OV L 119, 7.5.1999., 53. lpp.
Oficiālais Vēstnesis L 001 , 04/01/2000 Lpp. 0012 - 0012



Padomes Lēmums (1999. gada 17. decembris), ar ko Kopienas vārdā paraksta Saprašanās memorandu starp Eiropas Kopienu un Vjetnamas valdību par krāpšanas novēršanu apavu tirdzniecībā un atļauj tā pagaidu piemērošanu (2000/1/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Komisija Eiropas Kopienas vārdā ir vedusi sarunas par Saprašanās memorandu starp Eiropas Kopienu un Vjetnamas valdību par krāpšanas novēršanu apavu tirdzniecībā. (2) Saprašanās memorands tika parafēts 1999. gada 4. augustā. (3) Saprašanās memorands jāparaksta Kopienas vārdā. (4) Saprašanās memorands no 2000. gada 1. janvāra jāpiemēro pagaidu kārtā, līdz abpusēji tiks veiktas tā oficiālai noslēgšanai nepieciešamās procedūras, IR PIEŅĒMUSI ŠO LĒMUMU. 1. pants Pēc tam, kad noslēgts Saprašanās memorands starp Eiropas Kopienu un Vjetnamas valdību par krāpšanas novēršanu apavu tirdzniecībā, to paraksta Kopienas vārdā. 2. pants Ar šo Padomes priekšsēdētājam piešķir tiesības izraudzīties personu, kas ir pilnvarota parakstīt Saprašanās memorandu Kopienas vārdā. Saprašanās memoranda teksts ir pievienots lēmumam. 3. pants Saprašanās memorandu pagaidu kārtā abpusēji piemēro no 2000. gada 1. janvāra [1]. Briselē, 1999. gada 17. decembrī Padomes vārdā — priekšsēdētājs K. Hemilä [1] Komisija Eiropas Kopienu Oficiālā Vēstneša C sērijā publicē dienu, no kuras saskaņā ar šo pantu piemērojams Saprašanās memorands. --------------------------------------------------
32000D0015
11.1.2000. EIROPAS KOPIENU OFICIĀLAIS VĒSTNESIS L 6/31
PADOMES LĒMUMS
(1999. gada 2. decembris)
par Nolīguma par sadarbību zinātnes un tehnoloģijas jomā starp Eiropas Ko pienu un Argentīnas
Republiku noslēgšanu
(2000/15/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā
170. pantu saistībā ar 300. panta 2. punkta pirmās daļas pirmoteikumu un 300. panta 3. punkta pirmo daļu,
ņemot vērā Komisijas priekšlikumu (
1),
ņemot vērā Eiropas Parlamenta atzinumu (2),
tā kā:(1) 1990.gada2.aprīlīnoslēdzaPamatnolīgumupartirdznie-
cībasunekonomiskosadarbībustarpEiropasEkonomikas
kopienu un Argentīnas Republiku (
3).
(2) Eiropas Kopiena un Argentīnas Republika īsteno īpašas
Kopienas pētniecības un tehnoloģijas attīstības program-mas kopīgo interešu jomās.
(3) Pamatojoties uz iepriekšējo pieredzi, abas puses ir izteiku-
šas vēlmi īstenot nopietnāku un plašāku pamatu sadarbī-bas vadīšanai zinātnes un tehnoloģijas jomā.
(4) Šis sadarbības nolīgums zinātnes un tehnoloģijas jomā
veido daļu no Eiropas Kopienas un Argentīnas Republikasvispārējās sadarbības.
(5) Ar savu 1999. gada 25. janvāra Lēmumu Padome pilnva-
roja Komisiju apspriest Nolīgumu par sadarbību zinātnesuntehnoloģijasjomāstarpEiropasKopienuunArgentīnasRepubliku.
(6) Arsavu1999.gada29.jūlijaLēmumuPadomenolēma,ka
Nolīgums par sadarbību zinātnes un tehnoloģijas jomājāparaksta Eiropas Kopienas vārdā.(7) Nolīgumu par sadarbību zinātnes un tehnoloģijas jomā
parakstīja 1999. gada 20. septembrī.
(8) Ir jāapstiprina Nolīgums par sadarbību zinātnes un
tehnoloģijas jomā starp Eiropas Kopienu un ArgentīnasRepubliku,
IR PIEŅĒMUSI ŠO LĒMUMU.
1. pants
Ar šo Kopienas vārdā ir apstiprināts Nolīgums par sadarbībuzinātnes un tehnoloģijas jomā starp Eiropas Kopienu unArgentīnas Republiku.
Nolīguma teksts ir pievienots šim lēmumam.
2. pants
Atbilstoši nolīguma 11. pantam Padomes priekšsēdētājs sniedz
paziņojumu par to, ka Kopiena ir izpildījusi procedūras, kasvajadzīgas, lai šis nolīgums stātos spēkā.
Briselē, 1999. gada 2. decembrī
Padomes vārdā —
priekšsēdētājs
E. TUOMIOJA
(1) OV C 274 E, 28.9.1999., 1. lpp.
(2) Atzinums sniegts 1999. gada 4. novembrī ( Oficiālajā Vēstnesī vēl nav
publicēts).
(3) OV L 295, 26.10.1990., 67. lpp.92 LV Eiropas Savienības Oficiālais Vēstnesis 11/33. sēj.
Oficiālais Vēstnesis L 345 , 31/12/1999 Lpp. 0001 - 0001



Padomes Lēmums (1999. gada 21. decembris) par Nolīguma vēstuļu apmaiņas veidā starp Eiropas Kopienu un Ķīnas Tautas Republiku pagaidu piemērošanu, ar ko groza nolīgumus starp Eiropas Kopienu un Ķīnas Tautas Republiku par tekstilizstrādājumu tirdzniecību (1999/876/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Kopienas vārdā Komisija ir apspriedusi Nolīgumu vēstuļu apmaiņas veidā starp Eiropas Kopienu un Ķīnas Tautas Republiku, ar ko groza Nolīgumu starp Eiropas Kopienu un Ķīnas Tautas Republiku par tekstilizstrādājumu tirdzniecību, kurā jaunākie grozījumi izdarīti ar 1998. gada 20. novembrī parafēto nolīgumu vēstuļu apmaiņas veidā, un ar ko groza 1995. gada 19. janvārī parafēto Nolīgumu starp Eiropas Kopienu un Ķīnas Tautas Republiku par to tekstilizstrādājumu tirdzniecību, uz kuriem neattiecas MFA divpusējais nolīgums par tekstilizstrādājumu tirdzniecību. (2) Nolīgums vēstuļu apmaiņas veidā no 2000. gada 1. janvāra jāpiemēro uz pagaidu laiku līdz brīdim, kad tiks pabeigtas tā noslēgšanai nepieciešamās procedūras, Ķīnas Tautas Republikai ievērojot savstarpējības principu Nolīguma pagaidu piemērošanā, IR PIEŅĒMUSI ŠO LĒMUMU. 1. pants 1999. gada 6. decembrī Pekinā parafētais Nolīgums vēstuļu apmaiņas veidā starp Eiropas Kopienu un Ķīnas Tautas Republiku, ar ko groza Nolīgumu starp Eiropas Ekonomikas Kopienu un Ķīnas Tautas Republiku par tekstilizstrādājumu tirdzniecību, kurā jaunākie grozījumi izdarīti ar 1999. gada 20. novembrī parafēto Nolīgumu, un ar ko groza 1995. gada 19. janvārī parafēto Nolīgumu starp Eiropas Kopienu un Ķīnas Tautas Republiku par to tekstilizstrādājumu tirdzniecību, uz kuriem neattiecas MFA divpusējais nolīgums par tekstilizstrādājumu tirdzniecību, no 2000. gada 1. janvāra jāpiemēro uz pagaidu laiku līdz brīdim, kad tiks pabeigtas nolīguma noslēgšanai nepieciešamās procedūras, Ķīnas Tautas Republikai ievērojot savstarpējības principu Nolīguma pagaidu piemērošanā. Vēstuļu apmaiņas veidā noslēgtā nolīguma teksts ir pievienots šim lēmumam. 2. pants Šo lēmumu publicē Eiropas Kopienu Oficiālajā Vēstnesī. Briselē, 1999. gada 21. decembrī Padomes vārdā — priekšsēdētājs T. Halonen --------------------------------------------------
Oficiālais Vēstnesis L 194 , 27/07/1999 Lpp. 0047 - 0048



Komisijas Lēmums (1999. gada 1. jūlijs), ar ko laikposmam no 2000. gada līdz 2006. gadam nosaka Zivsaimniecības virzības finansēšanas instrumenta (ZVFI) saistību apropriāciju paredzamo sadalījumu starp dalībvalstīm attiecībā uz reģioniem, kas nav struktūrfondu 1. mērķa reģioni (izziņots ar numuru C(1999) 1760) (1999/500/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem [1], un jo īpaši tās 7. panta 3. punkta ceturto daļu, (1) tā kā Regulas (EK) Nr. 1260/1999 2. panta 3. punkta pirmā daļa nosaka, ka ZVFI sekmē strukturālas darbības zivsaimniecības sektorā reģionos, kas nav 1. mērķa reģioni; (2) tā kā Eiropadomes 1999. gada 24. un 25. marta Berlīnes sanāksmes prezidentūras secinājumu 40. punktā ir noteiktas summas, kas attiecas uz rīcību laikposmā no 2000. gada līdz 2006. gadam; (3) tā kā Regulas (EK) Nr. 1260/1999 7. panta 3. punkta ceturtā daļa nosaka, ka Komisijai jāizmanto pārredzamas procedūras, lai izveidotu provizorisku to saistību apropriāciju sadalījumu starp dalībvalstīm, kas pieejamas attiecīgajiem mērķiem; tā kā izziņā, ko iesniedza Pastāvīgo pārstāvju komitejai 1999. gada 18. martā [2], Komisija norādīja šajā gadījumā izmantojamo metodi; (4) tā kā apropriācijas jāsadala atbilstoši šai metodei, IR PIEŅĒMUSI ŠO LĒMUMU. 1. pants Zivsaimniecības virzības finansēšanas instrumenta (ZVFI) saistību apropriāciju paredzamās summas katrai dalībvalstij laikposmam no 2000. gada līdz 2006. gadam attiecībā uz reģioniem, kas nav struktūrfondu 1. mērķa reģioni, ir noteiktas pielikumā. 2. pants Šis lēmums ir adresēts dalībvalstīm. Briselē, 1999. gada 1. jūlijā Komisijas vārdā — Komisijas locekle Emma Bonino [1] OV L 161, 26.6.1999., 1. lpp. [2] "Komisijas tehniskā izziņa par ZVFI kredītiem" (1999. gada 18. marta izziņa delegācijām, SN 1122/99). -------------------------------------------------- PIELIKUMS Zivsaimniecības virzības finansēšanas instrumenta (ZVFI) saistību apropriāciju paredzamais sadalījums starp dalībvalstīm laikposmam no 2000. gada līdz 2006. gadam attiecībā uz reģioniem, kas nav struktūrfondu 1. mērķa reģioni (miljonos EUR (1999. gada cenās)) | Dalībvalsts | Apropriāciju summa | Beļģija | 34 | Dānija | 197 | Vācija | 107 | Grieķija | — | Spānija | 200 | Francija | 225 | Īrija | — | Itālija | 96 | Luksemburga | — | Nīderlande | 31 | Austrija | 4 | Portugāle | — | Somija | 31 | Zviedrija | 60 | Apvienotā Karaliste | 121 | Kopā | 1106 | --------------------------------------------------
Oficiālais Vēstnesis L 308 , 18/11/1998 Lpp. 0001 - 0002



Padomes Lēmums (1998. gada 13. novembris), kas pieņemts, pamatojoties uz Līguma par Eiropas Savienību J.4. panta 2. punktu, par stāvokļa uzraudzību Kosovā (98/646/KĀDP) EIROPAS SAVIENĪBAS PADOME, ņemot vērā Līgumu par Eiropas Savienību un jo īpaši tā J.4. panta 2. punktu, ņemot vērā Deklarāciju (Nr. 30) par Rietumeiropas Savienību, kas ietverta Nobeiguma aktā un parakstīta Līguma pieņemšanas dienā, tā kā 1998. gada 26. oktobrī Padome pieņēma deklarāciju, kas paredz vispārējo risinājumu Kosovas jautājumā, tostarp Eiropas Savienības pilnīgu atbalstu attiecībā uz 1998. gada 16. oktobrī Belgradā parakstītajiem nolīgumiem starp Dienvidslāvijas Federatīvo Republiku (DFR) un EDSO un 1998. gada 15. oktobrī parakstītajiem nolīgumiem starp DFR un NATO, Eiropas Savienības pilnīgu atbalstu EDSO un Kosovas verifikācijas misijai, kā arī Eiropas Savienības gatavību sniegt atbalstu bēgļiem un pārvietotajām personām; tā kā Eiropas Savienības iepriekš definētā rīcība prasa precīzas zināšanas par stāvokli Kosovā; tā kā no izvērtētiem satelītuzņēmumiem iegūtā informācija palīdzētu iegūt šādas zināšanas; tā kā viens no Rietumeiropas Savienības (RES) Satelītu centra uzdevumiem ir piegādāt "informāciju par izvērtētiem satelītuzņēmumiem", cita starpā vispārējās drošības uzraudzībai – īpaši RES interesējošo reģionu vispārīgai uzraudzībai, pamatojoties uz Padomes mandātu un atbalstu līguma apstiprināšanai; tā kā atbilstīgi šiem nosacījumiem Eiropas Savienībai jāvēršas pēc palīdzības pie RES, IR PIEŅĒMUSI ŠO LĒMUMU. 1. pants Eiropas Savienība prasa RES sniegt attiecīgu informāciju, kas iegūta no RES Satelītu centra: - par 1998. gada 16. oktobrī Belgradā starp DFR un EDSO un 1998. gada 15. oktobrī starp DFR un NATO parakstīto nolīgumu īstenošanas stāvokli, un - par bēgļu un pārvietoto personu stāvokli un ar to saistīto infrastruktūru, lai Eiropas Savienība var sniegt palīdzību uzraudzībai, kas nepieciešama EDSO un NATO attiecīgo misiju vispārīgai veiksmīgai īstenošanai. 2. pants Šis lēmums tiek izziņots RES saskaņā ar 1996. gada 14. maija Padomes slēdzieniem par Eiropas Savienības dokumentu nosūtīšanu RES. 3. pants Šis lēmums stājas spēkā pieņemšanas dienā. 4. pants Šo lēmumu publicē Oficiālajā Vēstnesī. Briselē, 1998. gada 13. novembrī Padomes vārdā — priekšsēdētājs J. Farnleitner --------------------------------------------------
Oficiālais Vēstnesis L 285 , 22/10/1998 Lpp. 0001 - 0001



Padomes Lēmums (1998. gada 13. oktobris) par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses (98/588/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā, līdz stājas spēkā 1996. gada 22. aprīlī Luksemburgā parakstītais Partnerības un sadarbības nolīgums starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, Eiropas Kopienas vārdā jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā apstiprina Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses, līdz ar deklarācijām, kas ar to saistītas. Pagaidu nolīguma teksti pievienoti šim lēmumam. 2. pants Ar šo Padomes priekšsēdētājs ir pilnvarots iecelt personas, kam piešķirtas pilnvaras Eiropas Kopienas vārdā parakstīt Pagaidu nolīgumu [2]. 3. pants Padomes priekšsēdētājs Eiropas Kopienas vārdā sniedz Pagaidu nolīguma 32. pantā paredzēto paziņojumu. Luksemburgā, 1998. gada 13. oktobrī Padomes vārdā — priekšsēdētājs C. Einem [1] OV C 313, 12.10.1998. [2] Nolīguma spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 173 , 18/06/1998 Lpp. 0026 - 0027



Padomes un Komisijas Lēmums (1998. gada 29. maijs) par Nolīguma noslēgšanu starp Eiropas Kopienām un Amerikas Savienoto Valstu valdību attiecībā uz savstarpējas tiesību atzīšanas principu piemērošanu to konkurences tiesību piemērošanā (98/386/EK, EOTK) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, jo īpaši tā 87. pantu kopā ar 228. panta 3. punkta pirmo daļu, ņemot vērā Eiropas Ogļu un tērauda kopienas dibināšanas līgumu, jo īpaši tā 65. un 66. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā 1991. gada 23. septembra Nolīgums starp Eiropas Kopienām un Amerikas Savienoto Valstu valdību attiecībā uz to konkurences tiesību piemērošanu, un 1995. gada 31. maija un 31. jūlija skaidrojošās vēstules attiecībā uz šo Nolīgumu (kopā še turpmāk — "1991. gada Nolīgums"), kas pievienotas Lēmumam 95/145/EK, Padomes un Komisijas EOTK [2], ir veicinājuši koordināciju, sadarbību un izvairīšanos no konfliktiem konkurences tiesību piemērošanā; tā kā 1991. gada Līguma V pants, ko parasti dēvē par "savstarpējas tiesību atzīšanas" pantu, aicina sadarboties attiecībā uz darbībām, kas vērstas pret konkurenci un kas notiek vienas Puses teritorijā un nevēlami ietekmē otras Puses intereses; tā kā turpmāka savstarpējas tiesību atzīšanas principu attīstīšana un šo principu ieviešana veicinās 1991. gada Nolīguma efektivitāti saistībā ar šādu rīcību; tā kā šajā nolūkā Komisija ir apspriedusi Nolīgumu ar Amerikas Savienoto Valstu valdību par savstarpējas tiesību atzīšanas principu piemērošanu Eiropas Kopienu un Amerikas Savienoto Valstu konkurences noteikumu piemērošanā, tā kā šis Nolīgums ir jāapstiprina, IR PIEŅĒMUŠAS ŠO LĒMUMU. 1. pants Ar šo Eiropas Kopienas un Eiropas Ogļu un tērauda kopienas vārdā apstiprina Nolīgumu starp Eiropas Kopienām un Amerikas Savienoto Valstu valdību par savstarpējas tiesību atzīšanas principu piemērošanu konkurences tiesību piemērošanā. Angļu valodā noformētais Nolīguma teksts ir pievienots šim Lēmumam. 2. pants Ar šo Padomes priekšsēdētājam ir dotas tiesības iecelt personu(-as), kas būtu pilnvarota(-as) parakstīt Nolīgumu Eiropas Kopienas vārdā. Ar šo Padomes priekšsēdētājam ir dotas tiesības iecelt personu(-as), kas būtu pilnvarota(-as) parakstīt Nolīgumu Eiropas Ogļu un térauda Kopienas vārdā. Briselē, 1998. gada 29. maijā Padomes vārdā — priekšsēdētājs J. Straw Komisijas vārdā — priekšsēdētājs J. Santer [1] OV C 138, 4.5.1998. [2] OV L 95, 27.4.1995., 45. lpp.; ar kļūdas labojumu OV L 131, 15.6.1995., 38. lpp. --------------------------------------------------